Quin mitja de comunicació ha entrevistat Matteo Renzi?
L'ex-cap del Partit Democràtic Matteo Renzi ha anunciat avui que deixarà la seva formació per muntar un nou grup polític, en el que d'entrada s'integraran uns trenta diputats de la cambra baixa italiana i des del qual seguirà donant suport al govern encapçalat pel primer ministre, Guiseppe Conte. 'El que em porta a abandonar és la manca d'una visió sobre el futur', ha afirmat l'ex-primer ministre italià, en una entrevista al diari 'La Repubblica'. L'ex-cap del govern italià ha assegurat que compta amb el suport de 'més o menys' una trentena de parlamentaris i que planeja fer una bateria de propostes amb la seva nova formació política. Renzi ha posat èmfasi en el fet que seguirà donant suport al nou govern de Conte, integrat pel Partit Democràtic i el Moviment Cinc Estrelles, i ha afirmat que ara el seu objectiu serà combatre ideològicament el líder del partit ultradretà Lliga, l'ex-vice-primer ministre Matteo Salvini. 'Vull passar els mesos vinents combatent a Salvini'. L'ex-cap del Partit Democràtic ha avançat que els 'grups autònoms' que ell encapçalarà 'naixeran aquesta setmana' i ho faran 'pel bé de tots'.
'La Repubblica'